錦屏山
作者：林景熙
朝代：宋

paragraphs: 錦障鬰嵯峨，秀出城之西。
直是神氣積，宛若屏障開。
蒼翠接重壤，上與浮雲齊。
幽花被晴壁，古樹欹層崖。
下有張夫子，讀書事幽棲。
于今幾百歲，衣冠世多才。
偉哉據名勝，林泉足徘徊。
茲晨幸休暇，杖屨同攀躋。
和風襲輕裾，好鳥鳴喈喈。
勇往遽忘疲，窮深陟崔嵬。
極目萬里外，頓覺羣山低。
長嘯倚蒼松，暢然舒我懷。